વોર-ચિલ્ડ્રનને જન્મ આપનાર માતાઓ અને સંતાનોને સામાજિક બહિષ્કારનો સામનો કરવો પડે છે. એમને નથી એમનો પરિવાર સ્વીકારતો કે નથી તો સમાજ કે રાજ્ય સ્વીકારતાં. એમને ડગલે ને પગલે અપમાન અને અવહેલના સહન કરવાં પડે છે. પોતાના જન્મ માટે કોઈ પણ હિસાબે જવાબદાર ન હોવા છતાં આવાં સંતાનોને એક પ્રકારનો અપરાધભાવ જિંદગીભર કોરી ખાય છે. એમની માનસિકતામાં વિરોધ અને બધી જ બાબતો માટે ફરિયાદનું વલણ સ્થિર થઈ જાય છે.